Ilja Glebov
Ilja Glebov (sündinud 22. juulil 1987 Tallinnas) on Eesti iluuisutaja paarissõidus. Koos endise partneri Maria Sergejevaga oli ta 2007–2009 Eesti meister iluuisutamises ning esindas Eestit 2010. aasta taliolümpiamängudel. Paar läks lahku 2009.–2010. hooaja lõpul ning Glebov kaalus uue partneri leidmist, ent läks ajateenistusse. Glebovi noorem õde Jelena Glebova on samuti tippuisutaja.